BAFSลดเป้าเซ่นเหตุการณ์ร้าย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — BAFS ลดเป้าหมายรายได้ปีนี้ลง จากคาดว่าจะเติบโต 3.5% เหลือเพียง 2.2% สังเวยเหตุจลาจลกรุงเทพฯ เดือดภูเขาไฟปะทุที่ไอซ์แลนด์
ม.ร.ว.ศุภดิศ ดิศกุล กรรมการผู้จัดการ บริษัท บริการเชื้อเพลิงการบินกรุงเทพ (BAFS) เปิดเผยว่า บริษัทได้ลดประมาณการเป้าหมายรายได้ปีนี้ลงจากเดิมที่คาดว่าจะเติบโต 3.5% จากปีก่อน เหลือขยายตัวเพียง 2.2% เพราะผลจากการเมืองที่เกิดเหตุจลาจลและภูเขาไฟระเบิดที่ไอซ์แลนด์ที่ทำให้สนามบินในยุโรปต้องปิดหลายแห่ง
ทั้งนี้ คาดว่าจะส่งผลให้ปริมาณเติมน้ำมันโดยเฉลี่ย 5 เดือนแรกปีนี้ลดลงเหลือการขยายตัวเพียง 2% จากช่วงเดียวกันของปีก่อนจากประมาณการเดิมที่คาดไว้ว่าจะเติบโต 6%
ม.ร.ว.ศุภดิศ กล่าวว่า ประมาณการในครั้งนี้เท่ากับว่าหลังจากนี้ไปอัตราการเติบโตของรายได้ของบริษัทจะลดลงเฉลี่ยเดือนละ 0.66% จากการขยายตัวของรายได้ไตรมาสแรกเพิ่มขึ้น 8% จากช่วงเดียวกันของปีก่อน โดยคาดว่ารายได้จะติดลบในเดือนมิ.ย.ก.ค. ประมาณ 1.2% และจะฟื้นคืนมาในเดือน ส.ค. ตามฤดูกาลท่องเที่ยวยุโรป และจะลดลงในเดือน ต.ค.อีกครั้ง ก่อนจะกลับเข้าสู่ฤดูกาลท่องเที่ยวในเดือน พ.ย.
อย่างไรก็ตาม การลดลงของรายได้ดังกล่าวยังไม่กระทบการชำระหนี้ เพราะรายได้ยังไม่ลดลงถึง 15% โดยปัจจุบันบริษัทมีสัดส่วนหนี้สินต่อทุนประมาณ1 เท่า
สำหรับประมาณการการเติบโตรายได้ในช่วง 3 ปี บริษัทเชื่อว่าหลังจากปี 2553 เป็นต้นไปรายได้จะเติบโตไม่ต่ำกว่า 3% โดยคาดว่าปี 2554 รายได้จะเติบโต 3% ถ้าสถานการณ์การเมืองไม่ปะทุ และปี 2555 รายได้เติบโต 4%
ด้านนายวีระยุทธ กิตะพาณิชย์ กรรมการ บริษัท สมบูรณ์ แอ๊ดวานซ์ เทคโนโลยี (SAT) กล่าวว่า บริษัทฯคาดการณ์ว่ายอดขายในไตรมาส 2/2553 น่าจะลดลงประมาณ 7% จากไตรมาส 1/2553 เนื่องจากเป็นช่วง Low 
Season ของธุรกิจ ซึ่งมีวันหลุดค่อนข้างมาก อย่างไรก็ดี ผลประกอบการในไตรมาส 
3 มีแนวโน้มฟื้นตัวซึ่งถือว่าเป็นช่วงที่ดีที่สุดของปี ทั้งนี้บริษัทฯเตรียมการลงทุนเพื่อ
ขยายรายการผลิตในปีหน้า โดยใช้งบลงทุนอยู่ที่ 150 ล้านบาท เพื่อรองรับออเดอร์
ของ GM ซึ่งในปีหน้าจะมีการเริ่มผลิตในช่วงเดือน ต.ค.
ทั้งนี้ คาดการณ์ว่ายอดผลิตรถยนต์ในปีหน้าน่าจะเติบโตประมาณ 10% ทำ
ให้คาดการณ์ว่ายอดขายของบริษัทฯน่าจะเติบโต 10% เช่นเดียกวัน ซึ่งเป็นการเติบ
โตตามอุตสาหกรรมยานยนต์ อีกทั้งบริษัทฯยังมีรายได้จากคูโบต้าเข้ามาเสริม 
 
 
ด้านบริษัทหลักทรัพย์เกียรตินาคิน คาดว่ากำไรไตรมาส 2 ปี 2553 ของ BAFS จะอ่อนตัวลงจากปัญหาความไม่สงบในประเทศ รวมทั้งเป็นนอกฤดูกาลท่องเที่ยว จึงคาดว่าปริมาณน้ำมันปี 2553 จะเติบโต 5.6% ขณะที่กำไรทั้งปีคาดว่าจะอยู่ที่ 486 ล้านบาท เพิ่มขึ้น 5% จากช่วงเดียวกันของปีก่อน
นอกจากนี้ คาดว่า BAFS จะจ่ายเงินปันผลงวดปี 2553 ไม่น้อยกว่า 0.45 บาท โดยมีอัตราผลตอบแทนเงินปันผล 5.4% จึงแนะนำซื้อลงทุน มูลค่าที่เหมาะสม 9.5 บาท